Kyykkä

Kyykkä (kriukku, gr'uuhu) on vahnu karjalaine kiža, kudaman arvo Karjalas kazvau päivy päiväs. 

Kyykkä on ven'alazen gorodki - kižan yhty roduu, ga yhtelläh kyykäl on omii ominažuksii. Gr'uuhah kižatah pihal, koval pinnal. 
Kyykkämual (paikku, kus kižatah kyykkäh) on kaksi nellikkyö (5x5) da nellikkölöin välil olevu paikku (10 metrii). Joga nellikön ezičerile pannah r'uuhoin 20 parua. 

Miehet, naizet da i lapsetgi kižatah puarois libo joukkolois, kudamis on 4 ristikanzua.
Kyykkäh kižuamizeh näh käytetäh pualikkoi da r'uuhoi. 

Kižuajoin tavoiteh on lykätä pualikat nengozel taval, gu ähkätä r'uuhat kižuandupellolpäi. 
Gr'uuhu ei ole tavalline kiža, tämä on sportuluadu. Kyykän kilbailuloi pietäh muailman čempionuatan mugah. Gr'uuhua paiči čempionuatal pietäh ven'alazien gorodki da evrogorodki - kižoi. 

 Karjalankieline kižaluvut joukkoloin valličendah näh 
Yttyy tottuu,
tagaraa magaraa,
suippuu siäppyy,
hullua vallua,
lauretti kopotti,
čigirikki Bukki,
mene, Bukki, meččäh
Rodih loppuh,
Sigi lugi mukkih.
Mäni mukki meččäh,
Niemen n'okkah,
Suaren suakkah,
Vastan varbah,
Kiägän kokkah

Kižasanat

 Kyykkä libo r'uuhu on pieni silindrine puus luajittu palaine.
 Pualikku on keppi, kuduadu lykätäh r'uuhoih.
 Akku - kyykkämual libo ezirajal olevu r'uuhu (-2 ballua).
 Haugi - lykkiändy, konzu pualikku lendäy r'uuhoin välil da ei koske ni yhty.
 Pappi - kyykkämuan boku- libo tagarajan olevu r'uuhu.
 Ku kižuaju työndäy r'uuhan pellolpäi, sit häi suau 2 ballua. Joukko, kudai on suannuh enemmän ballua, voittau.
http://vk.com/kyykkakarjala Kyykän histourieh da kehittymizeh näh voit lugie verkojoukos

Lähtehet

Kategourii:Kyykkä